cyanic-selkie/wikianc huggingface dataset:
Varauusaeg
Kaubandus ja uus majandus
Kui Pürenee poolsaarel töötati välja karakk ja siis karavell, liikusid Euroopa mõtted tagasi muinasjutulisse itta. Nendel avastusretkedel oli mitu põhjust. Monetaristid uskusid, et peamine põhjus, miks suured maadeavastused algasid, oli suur puudus väärismetallidest Euroopas. Euroopa majandus sõltus kulla ja hõbeda vääringust, kuid madalad omamaised tarned olid viinud enamiku Euroopast langusse. Teine tegur oli sajanditepikkune konflikt kristlaste ja moslemite vahel Pürenee poolsaarel.
Piraatluse kuldaeg
Piraatluse kuldajastu on määrang, mis antud ühele või mitmele piraatluse puhangule varauusajal. Oma kõige laiemalt aktsepteeritud definitsiooniga kestis piraatluse kuldajastu 17. sajandi keskpaigast 18. sajandi keskpaigani. Bukanjeeride ajastu kattis ligikaudu 17. sajandi lõpu. Perioodi iseloomustavad inglise-prantsuse meremehed, kes baseerusid Jamaical ja Tortugal ning ründasid Hispaania kolooniaid ja laevu Kariibi merel ja Vaikse ookeani idaosas. 18. sajandi vahetusel tekkis piraatide ring. Seda seostati pikamaareisidega Bermudalt ja Ameerikast röövima moslemeid ning Ida-India kompanii sihtmärke India ookeanil ja Punasel merel. Hispaania pärilusjärgne periood ulatus 18. sajandi algusse, kui inglise-ameerika meremehed ja kaaprid jäid Hispaania pärilussõja lõppedes töötuks ning pöördusid Kariibi merel, Ameerika idarannikul, Lääne-Aafrika rannikul ja India ookeanil massiliselt piraatlusse.
Euroopa riigid ja poliitika
Perioodi 15.–18. sajandini tähistavad esimesed Euroopa kolooniad, tugevalt tsentraliseeritud valitsuste tõus ning äratuntavate Euroopa rahvusriikide algus, mis on tänapäeva riikide otsesed eellased. Kuigi renessanss nägi revolutsioone paljudes intellektuaalsetes ajaviidetes, samuti sotsiaalset ja poliitilist murrangut, on see ehk kõige tuntum Euroopa kunsti arengute poolest ja selliste mitmekülgsete persoonide nagu Leonardo da Vinci ja Michelangelo panuste poolest, kes andsid sisu mõistele "renessansiaja inimene".
Barokk periood nägi Kolmekümneaastast sõda Kesk-Euroopas, mis hävitas elanikkonnast kuni 20%. 1648. aasta lepingud lõpetasid mitu sõda Euroopas ja rajasid suveräänseid riike. Vestfaali rahu puudutas kahte, Osnabrücki ja Münsteri, rahulepingut, mis sõlmiti vastavalt 15. mail ja 24. oktoobril 1648 ning kirjutati prantsuse keeles, mis lõpetas nii Kolmekümneaastase sõja Saksa-Rooma riigis (tänapäeval peamiselt Saksamaa) kui ka Kaheksa-aastase sõja Hispaania ja Ühendatud Provintside Vabariigi vahel. Lepingutega seoti Saksa-Rooma keiser Ferdinand III (Habsburg), Hispaania, Prantsusmaa ja Rootsi kuningriigid, Madalmaad ning vastavalt nende liitlased Saksa-Rooma riigi vürstide ja vabalinnade seast.
Vestfaali rahu tulenes esimesest moodsast diplomaatilisest kongressist. 1806. aastani said regulatsioonid osaks Saksa-Rooma riigi seadusandlusest. 1659. aastal sõlmitud Pürenee rahu lõpetas Prantsusmaa ja Hispaania vahelise sõja ja seda peetakse sageli üldise kokkuleppe osaks.
Absolutism
Absolutism kirjeldab monarhi võimu, mis oli ülimuslik kõigi teiste institutsioonide suhtes, nagu kirikud, seadusandlik võim või sotsiaalne eliit feodalismilt kapitalismile ülemineku ajal. Absoluutseid monarhe leidus eriti 17.–19. sajandil. Absolutismi iseloomustab feodaalse killustatuse lõpp, võimu koondumine monarhi kätte, riigivõimu kasv, riigi seaduste ühtlustumine ja aadli mõju vähenemine.
Prantsuse ülemvõim
Suurema osa Louis XIV (tuntud kui Päikesekuningas, prantsuse le Roi Soleil) valitsemisajast oli Prantsusmaa juhtiv jõud Euroopas, osaledes kolmes suures sõjas – Prantsuse-Hollandi sõjas, Pfalzi pärilussõjas ja Hispaania pärilussõjas – ning kahes väiksemas konfliktis – Devolutsioonisõjas ja Prantsuse-Hispaania sõjas. Louis uskus kuningate jumalikesse õigustesse, teooriasse, et kuningas oli jumala poolt kroonitud ja ainult talle alluv. Sellega seoses on teda kaua peetud tüüpiliseks absoluutseks monarhiks. Louis XIV jätkas oma eelkäija tööd pealinnast valitsetava tsentraliseeritud riigi loomisel, et kaotada feodalismi jäänused, mis olid Prantsusmaa osades säilinud. Tal oli edu provintsiaadli mõjujõu kaotamisel, kellest enamik oli Fronde nime all tema alaealisuse ajal mässu tõstnud, ning sundis paljusid juhtivaid aadlikke elama koos endaga tema pillavas Versailles' lossis.
Sel perioodil paistsid Prantsusmaa poliitilises ja sõjalises elus silma Mazarin, Jean-Baptiste Colbert, Turenne, Vauban. Ka prantsuse kultuur õitses sel ajal, andes arvukalt tuntud persoone, sealhulgas Molière, Racine, Boileau, La Fontaine, Lully, Le Brun, Rigaud, Louis Le Vau, Jules Hardouin Mansart, Claude Perrault ja Le Nôtre.
Rahvusvaheline jõudude tasakaal
Hispaania pärilussõda oli sõda aastatel 1701–1714, milles mitu Euroopa riiki püüdsid peatada võimalikku Hispaania ja Prantsusmaa kuningriikide ühendamist ühe Bourboni monarhi alla, mis häiriks jõudude tasakaalu Euroopas. Sõda peeti peamiselt Euroopas, kuid see sisaldas ka kuninganna Anne sõda Põhja-Ameerikas. Sõda iseloomustasid tähelepanuväärsete kindralite, nagu hertsog de Villars, jakobiit Berwicki hertsog, Marlborough' hertsog ja Savoia prints Eugene, sõjaline juhtimine.
Utrechti rahu kehtestati pärast mitmeid Hollandi linnas Utrechtis sõlmitud eraldi rahulepinguid Euroopa riikide vahel ja aitas lõpetada Hispaania pärilussõja. Kohtusid ühelt poolt Louis XIV ja Felipe V esindajad ning teiselt poolt Suurbritannia kuninganna Anne, Savoia hertsogi ja Ühendatud Provintside esindajad. Lepinguga sätestati Prantsuse ambitsioonide purunemine ja säilitati Euroopa jõudude tasakaalul põhinev süsteem. Utrechti rahu tähistas Suurbritannia ülemvõimu saavutamist merel Hispaania asemel.
Koloniaalne laienemine ja valdused
pisi|center|600px|Maailma kolonisatsioon aastatel 1492 (varauusaeg), 1550, 1660 (valgustusajastu), 1754 (revolutsioonide ajastu), 1822 (tööstuslik revolutsioon), 1885 (Euroopa hegemoonia), 1914 (Esimene maailmasõda), 1938 (Teine maailmasõda), 1959 (külm sõda) ja 1974 (hilisajalugu) Koloniseerimise ajalooline fenomen uusajal keskendub Briti impeeriumile, kuigi mõistet "kolonialism" kasutatakse tavaliselt seoses ülemerevaldustega, mitte külgnevate maismaavaldustega, Euroopas või mujal. Euroopa kolonisatsioon 15.–19. sajandini andis kristluse laienemise Sahara-tagusesse Aafrikasse, Ameerikasse, Austraaliasse ja Filipiinidele.
Vallutused ja Ameerika uurimine
Christoph Kolumbus avastas Ameerika 1492. aastal. Seejärel saatsid suured Euroopa mereriigid ekspeditsioone Uude Maailma kaubandusvõrkude ja kolooniate rajamiseks ning põliselanike ristiusku pööramiseks. Paavst Aleksander VI jagas äsja avastatud maad väljaspool Euroopat Hispaania ja Portugali vahel piki meridiaani 370 ljööd Roheneemesaartest (Aafrika lääneranniku lähedal) läänes. Selle jaotusega ei nõustunud kunagi Inglismaa või Prantsusmaa valitsejad. (Vt ka Tordesillase leping, mis järgnes paavsti dekreedile).
Koloniaalne Põhja-Ameerika
Suurbritannial oli Põhja-Ameerikas ja Lääne-Indias mitu kolooniat. Kolooniad Põhja-Ameerikas asutati 1607. (Virginia) ja 1733. (Georgia) aasta vahel. Suurbritannia kolooniad Põhja-Ameerikas mässasid 1775. aastal Briti võimu vastu, peamiselt maksude tõttu, mille Suurbritannia kolooniatele peale pani. Kolmteist kolooniat oli Briti Ameerika osa. Nime kasutati kuni Pariisi rahuni 1783. aastal, kus tunnustati algse kolmeteistkümne Ameerika Ühendriigi sõltumatust. Moodustati ajutine valitsus, mis kuulutas 4. juulil 1776 välja iseseisvuse.
Aafrika ja Lähis-Ida
, Lähis-Ida ajalugu, Põhja-Aafrika
Osmanite riik
Sel ajajärgul oli Osmanite riigi kasvu periood, milles Osmanite riik jõudis Pax Ottomanani. See ajastu oli ehk Osmanite riigi kuldajastu.
Põhja- ja Ida-Aafrika
Osmanid laienesid edela suunas Põhja-Aafrikasse ning võitlesid idas taastekkiva šiiitliku Pärsia Safaviidide impeeriumiga.
pisi|Osmanite riik 1481–1683
Saratseenide võimusfääris rajas Osmanite riik, kes oli vallutanud 1453. aastal Konstantinoopoli ja hõivanud 1517. aastal Egiptuse, asehalduskonnad Alžeerias, Tuneesias ja Tripolis (aastatel 1519–1551), Maroko jäi iseseisvaks arabiseerunud berberi riigiks Saadi dünastia võimu alla (juba alates 13. sajandi lõpust).
Ida-Aafrikas tuli Salomoni dünastia võimule 13. sajandil ja väitis end põlvnevat otse vanast Aksumiitide dünastiast. Salomoni dünastia jätkas oma Ida-Aafrika valduste valitsemist lühiajaliste katkestustega kuni viimase ajani. 16. sajandil vallutati Adali valitseja Ahmad ibn Ibrahim al-Ghazi vägede poolt Shewa ja ülejäänud Abessiinia ning Shewa läks moslemite võimu alla; piirkond sattus oromode surve alla, kes suutsid järgmise sajandi algul asustada Shewa ümbruskonna.
Safaviidid
Safaviidide impeerium oli suur šiiitide Pärsia impeerium pärast islami vallutusi ja islami kehtestamist Pärsias, tähistades tähtsaid hetki Islami ajaloos idas. Safaviidide dünastia asutati umbes 1501. aastal. Oma kantsist Ardabīlis saavutasid Safaviidid kontrolli kogu Pärsia üle ja taastasid iraani identiteedi piirkonnas, saades seega esimeseks omamaiseks dünastiaks pärast Sassaniide, rajades ühtse Iraani riigi. Probleemiks oli Safaviididele võimas Osmanite riik. Sunniitidest Osmanid korraldasid mitmeid kampaaniaid Safaviidide vastu.
Safaviidide majanduse kasvu soodustas nende asukoht Euroopa tsivilisatsioonist läänes ning islami Kesk-Aasiast idas ja põhjas vahel. Siiditee, mis kulges läbi põhja- ja idapoolsete maade, taaselustati 16. sajandil. Juhid toetasid ka otsest kaubavahetust Euroopaga, eriti Inglismaa ja Madalmaadega, kes otsisid Pärsia vaipu, siidi ja tekstiile. Teised eksportkaubad olid hobused, kitsekarvad, pärlid ja mittesöödav mõrumandel hadam-talka, mida Indias kasutati vürtsina. Peamised importkaubad olid vürtsid, tekstiilid (villane Euroopast, puuvillane Gujaratist), metallid, kohv ja suhkur. Vaatamata oma hääbumisele 1722. aastal jätsid Safaviidid märgi maha tänapäevani, luues ja laiendades šiiidiislamit suurtes Kaukaasia ja Lääne-Aasia osades.
Usbekid ja afgaani puštunid
16. sajandist 18. sajandi alguseni olid põhjapoolsed alad usbekkide alluvuses ja kaugemal idas valitsesid paiksed puštud. 15. ja 16. sajandi vahetusel saabusid steppidest mitmed rändhõimud ning neid hõime juhtis Muhammad Shaybani, kes oli usbekkide khaan.
Puštude päritolu ulatub tagasi Hotaki dünastiani. Pärast moslemitest araablaste ja türklaste vallutusi tungisid puštu ghazid (ususõdalased) Indiasse ning vallutasid Lodi ja Suri dünastiate ajal enamiku Põhja-Indiast. Puštude väed tungisid ka Pärsiasse ja vastaste väed alistati Gulnabadi lahingus. Puštud moodustasid Durrani riigi.
Sahara-tagune Aafrika
Songhai riik võttis uusaja alguses kontrolli läbi Sahara kulgeva kaubanduse üle. See hõivas Timbuktu 1468. aastal ja Djenné 1473. aastal, tugevdades võimu kaubandustuludega ja koostööga moslemi kaupmeestega. Riik tegi lõpuks islami ametlikuks religiooniks, ehitas mošeesid ja tõi moslemi õpetlasi Gaosse.
Uusaja algul oli Benini riik sõltumatu kaubandusvõim Lääne-Aafrikas, blokeerides sisemaarahvastele ligipääsu sadamatele. Benini linn, milles hiilgeaegadel oli 100 000 asukat, laius rohkem kui 25 ruutkilomeetril, ja oli ümbritsetud kolme kontsentrilise mullavalli ringiga. 15. sajandi lõpul saavutas Benin kontakti Portugaliga. Oma hiilgeaegadel 16. ja 17. sajanditel hõlmas Benin osi Kagu-Jorubast ja Lääne-Ibost.
Suurmogulite riik
pisi|Suurmogulite riigi ajalooline kaart Hindustani poolsaarel valitses Lodi dünastia Delhi sultanaati selle viimases faasis. Dünastia asutas Bahlul Lodi, kes valitses aastatel 1451–1526. Selle dünastia viimase valitseja Ibrahim Lodi alistas ja tappis Babur esimeses Panipati lahingus. Vijayanagara riik paiknes Dekkani kiltmaal, kuid selle võim vähenes pärast suurt sõjalist kaotust 1565. aastal Dekkani sultanaatidelt. Riik sai nime oma pealinna Vijayanagara järgi.
Dominic Fike
Dominic David Fike (sündinud 30. detsembril 1995) on Ameerika Ühendriikide laulja ja räppar Naplesist, kellel on plaadileping Columbia Recordsiga.
Varauusaeg
Suurmogulite riik
Suurmogulite riigi tõusu algust dateeritakse tavaliselt aastast 1526, umbes keskaja lõpul. Suurmogulite riik oli islamistlik Pärsia-pärane suurvõim, mis tekkis 1526. aastal, valitses enamikku Hindustanist 17. sajandi lõpuni, 18. sajandi alguseni. Suurmogulite kultuuri kuvatakse korrektse valitsusega, laialdase majandusliku heaolu ja religioosse sallivusega ning suurte saavutustega kunstis, arhitektuuris, miniatuurkunstis ja kirjanduses. Riik domineeris Lõuna- ja Edela-Aasia, võisteldes teiste riikidega ajaloos nii rahvaarvult kui ka pindalalt.
Saarestikuriigid
Uusaja algul ristus Vürtsitee India ja Hiina vahel Majapahitiga. See oli saarestikuriik keskusega Jaava saarel. Majapahit oli viimane suurtest Hindu riikidest Malai saarestikus ja seda peetakse üheks suurimaks riigiks Indoneesia ajaloos. Selle mõju ulatus riikideni Sumatral, Malaka poolsaarel, Kalimantanil ja Ida-Indoneesias, kuigi mõju tõhusus on arutlusteemaks. Majapahit leidis end võimetuna kontrollima Malaka sultanaadi kasvavat võimu. Malaka sultanaat ulatus moslemite Malaka asualadest Siiami kuningriigini põhjas ja Sumatrani edelas. Portugallased tungisid selle pealinna 1511. aastal ning 1528. aastal loodi järglasriigina Johori sultanaat.
Dominic Fike
Lapsepõlv
Fike kasvas muusika keskel üles. Kümneaastaselt sai ta endale kitarri ja õppis seda mängima. Fike kasvas üles koos oma noorema venna, Alexi, õe, Apple'i ja vanema venna, Seaniga ning on filipiini ja afroameerika juurtega.
Varauusaeg
Hiina dünastiad
pisi|[[Cishou templi pagood, ehitatud 1576. Hiinlased uskusid, et pagoodide ehitamine kindlatesse kohtadesse vastavalt geomantilistele printsiipidele toob kaasa heaendelised sündmused; kaupmeeste poolset rahastamist sellistele projektidele oli hilisel Mingi ajastul vaja]] Hiina ajaloos umbes 16. sajandil stimuleeris Mingi dünastia majandust merekaubandus Portugali, Hispaania ja Hollandiga. Hiina sai osaleda uues ülemaailmses kaubanduses. Kaubandus Euroopa ja Jaapaniga tõi sisse suurel hulgal hõbedat, mis siis asendati vase ja paberpangatähtedega kui tavalise maksevahendiga Hiinas.
Mingide ajastu lõpul oli hõbeda vool Hiinasse tugevalt vähenenud, õõnestades seega riigi tulusid ja kogu Mingide majandust. Sellele majanduse kahjule lisandus Väikesest jääajast tulenev mõju põllumajandusele, loodusõnnetused, ikaldused ja äkilised epideemiad. Järgnev võimu ja inimeste elatustaseme vähenemine võimaldasid mässujuhtidel magu Li Zicheng Mingide võimule väljakutse esitada.
Dominic Fike
2017–2018: "Don't Forget About Me, Demos"
Dominic Fike hakkas tähelepanu pälvima, kui ta tegi muusikat koos oma tolleaegse produtsendi Hunter Pfeifferiga (tuntud lavanimega 54), millest sündis SoundCloudi mitu populaarset laulu, näiteks "WeControlTheWeather", mis ilmus 54 ja SoundCloudi konto alt. Tema esimene EP "Don't Forget About Me, Demos" ilmus 2017. aasta detsembris, kui ta oli 21-aastane. See EP salvestati ajal, mil Fike oli politsei käsul koduarestis. EP köitis mitme plaadifirma tähelepanu ja kutsus esile pakkumishinna sõja, lõpuks otsustas Dominic Fike sõlmida 4 miljoni dollari väärtuses plaadilepingu Columbiaga. Veidi aega pärast seda läks ta koduaresti rikkumise eest vangi. 2018. aastal ilmus Dominic Fike'i esimene hittsingel "3 Nights", mis jõudis mitmete maade muusikaedetabelites TOP 10-sse, sealhulgas Austraalias, Iirimaal ja Suurbritannias.
"3 Nightsi" akustilist kitarriheli on võrreldud Jack Johnsoni muusikaga. Laul saadeti mitmetesse raadiojaamadesse mängimiseks ja lisati Spotify esitusloendisse. "3 Nights" sai Rolling Stone'i, Pitchforki ja Billboardi kriitikutelt positiivset tagasisidet. Billboard kirjeldas Dominic Fike'i kui muusikastiile ühendavat artisti ja nimetas teda uustulnukaks, keda tasub jälgida. Tema hittsinglit nimetati "Motowni-varjundiks" ning "trendikindlaks ja vastupandamatuks".
Varauusaeg
Hiina dünastiad
Mingi dünastia alistus umbes 1644. aastal Qingi dünastiale, mis oli viimane valitsev dünastia Hiinas, valitsedes aastatel 1644–1912 (koos lühikese nurjunud restauratsiooniga 1917. aastal). Oma valitsemise ajal integreerus Qing Dynasty hästi Hiina kultuuriga.
Jaapani šogunaadid
Pärast kontakte portugallastega Tanegashima saare 1543. aastal omandasid jaapanlased oma külalistelt mitmeid tehnoloogiaid ja kultuurilisi tavasid, kas sõjalises vallas (arkebuus, Euroopa-stiilis kürassid, Euroopa laevad), religiooni vallas (Kristlus), kujutavas kunstis, keele vallas (lääne sõnavara kaasamine jaapani keelde) ja kulinaarias: portugallased tõid sisse tempura ja ennekõike väärtusliku rafineeritud suhkru.
Azuchi-Momoyama ajastu nägi poliitilist ühendamist, millele eelnes Tokugawa šogunaadi loomine. Kuigi algusaastaks antakse sageli 1573, algas see ajastu üldjoontes Nobunaga sisenemisega Kyotosse 1568. aastal, kui ta juhtis oma armee keiserlikku pealinna, et panna valitsema Ashikaga Yoshiaki kui 15. ja viimane Ashikaga šogunaadi šogun, ja see kestis Tokugawa Ieyasu võimuletulekuni pärast tema võitu Toyotomi klanni toetajate üle Sekigahara lahingus aastal 1600.
Edo ajastut aastatel 1600–1868 iseloomustab varamoodne Jaapan. Tokugawa šogunaat oli Tokugawa Ieyasu loodud Jaapani feodaalne režiim, mida valitsesid Tokugawa klanni šogunid. Ajastu on nimetatud pealinn Edo järgi, mis praegu kannab nime Tokyo. Tokugawa šogunaat valitses Edo lossist aastatel 1603–1868, kui see lõpetati Meiji restauratsiooni käigus.
Korea dünastia
1392. aastal asutas kindral Yi Seong-gye peamiselt veretu riigipöördega Tšosoni dünastia (1392–1910). Tšoson koges teaduse ja kultuuri edusamme. Kuningas Sejong Suur (1418–1450) kuulutas välja hanguli, Korea tähestiku. Ajastu nägi muidki kultuurilisi ja tehnoloogilisi saavutusi, samuti uus-konfutsianismi domineerimist kogu Koreas.
See oli 16. sajandi lõpul ja 17. sajandi algul, kui naabrite Jaapani ja Hiina sissetungidega Korea poolsaar peaaegu vallutati.
Pärast sissetungi Mandžuuriast koges Tšoson ligi 200-aastast rahuaega. Siiski, ükskõik mis võimu kuningriik kasutas, oma isolatsiooni ajal vähenes see 18. sajandi lähenedes, ja riik seisis silmitsi sisemiste rahutustega, võimuvõitlusega, rahvusvahelise survega ja mässudega kodus, Tšosoni dünastia langes kiiresti 19. sajandi lõpul.
Ida filosoofiad
Ida filosoofiate arengus olid paljud ida filosoofiad eelmiste sajandite uuringute abil arengu lõppstaadiumis. Eri filosoofiate hulka kuulusid india filosoofia, hiina filosoofia, iraani filosoofia, jaapani filosoofia ja korea filosoofia.
Moslemimaailm
Islami kuldajastu jõudis oma tippu kõrgkeskajal, peatudes lühidalt mongolite sissetungi tõttu 13. sajandil. Kolme suure moslemiriigi, eelpoolnimetatud Osmanite, Safaviidide ja Suurmogulitel riigi taasrajamine 16. sajandil andis moslemite kultuurile taassünni. Safaviidid rajasid šiiidiislami kui Iraani ametliku religiooni, andes seega Iraanile eraldi identiteedi võrreldes sunniitidest naabritega.
Protestantlik reformatsioon
Varauusaeg algas reformatsiooniga ja keskaegse lääne kiriku ühtsuse lagunemisega. Kalvinismi teoloogiat on eriti kapitalismi tõusu vahendiks peetud.
Vastureformatsioon ja jesuiidid
Vastureformatsioon või "katoliiklik reformatsioon" oli katoliikliku taassünni periood vastuseks reformatsioonile 16. sajandi keskpaigast 17. sajandi keskpaigani. Vastureformatsioon oli igakülgne pingutus, hõlmates kiriklikke või struktuurireforme, samuti poliitilist mõõdet ja vaimulikke liikumisi.
Need reformid sisaldasid seminaride asutamist preestrite õigeks treeninguks vaimulikus elus ja kiriku teoloogilisi traditsioone, usuelu reformi naasmisega vaimsete aluste juurde ja uusi vaimulikke liikumisi, mis keskendusid pühendunud elule ja isiklikule suhtele Kristusega, sealhulgas Hispaania müstikud ja Prantsuse vaimulik kool. See hõlmas ka poliitilist tegevust, sealhulgas Rooma inkvisitsiooni.
Uued religioossed ordud olid selle suundumuse põhiosa. Ordud nagu kaputsiinlased, ursuliidid, teatiinid, paljasjalgsed karmeliidid, barnabiidid ja eriti jesuiidid tugevdasid maakohti, parandasid üldist vagadust, aitasid ohjeldada korruptsiooni kirikus ja seadsid eeskujusid, mis oleks tugevaks tõukeks katoliiklikule uuestisünnile.
Humanism
Trükimahtude kasvamisega pärast 1500. aastat laienes Itaalia renessansi humanism põhja poole Prantsusmaale, Saksamaale, Hollandisse ja Inglismaale, kus see segunes reformatsiooniga. Prantsusmaal kasutas kaalukas humanist Guillaume Budé (1467–1540) Itaalia humanismi filoloogilisi meetodeid antiiksete uudissõnade ja õiguse ajaloo uurimiseks, koostades detailse kommentaari Justinianuse koodeksile. Olles monarhistlik absolutist (ja mitte vabariiklane nagu varased Itaalia umanisti), oli Budé ühiskonnaelus aktiivne, teenides diplomaadina kuningas François I juures ning aidates asutada kuninglikku kolledžit (hiljem Collège de France). Vahepeal kogus François I õde Marguerite de Navarre, olles ise poeet, novellist ja religioosne müstik, enda ümber ja kaitses rahvakeelsete poeetide ja kirjanike ringi, sealhulgas Clément Marot, Pierre de Ronsard jaFrançois Rabelais.
Motivatsiooniajastu ja teadusrevolutsioon
Suur lahknevus võtab kokku valgustusajastu või "motivatsiooniajastu". Valgustusajastu (alates 1750. aastatest) õitses kuni umbes aastateni 1790–1800, misjärel rõhutatud motivatsioon andis teed romantismi rõhutatud tunnetele ja vastuvalgustus kogus jõudu.
Valgustuse kese oli Prantsusmaal, kus see põhines salongidel ja tipnes Denis Diderot (1713–1784) avaldatud suure Entsüklopeediaga (1751–1772) sadade juhtivate filosoofide (intellektuaalide) nagu Voltaire (1694–1778) ja Montesquieu (1689–1755) panusega. Prantsuse valgustus levis Saksamaale, kus seda eelkõige edendas Preisi kuningas Friedrich Suur ja andis tõuke saksa filosoofia õitsemisele, mida eelkõige esindas Immanuel Kant. Prantsuse ja Saksa areng mõjutas edasi Šoti, Vene, Hispaania ja Poola filosoofiat.
Varase perioodi lõpp
Uusaja käsitluses langeb varauusaja lõpp 18. sajandi lõppu, aega, kui koitis revolutsioonide ajastu. Alguse sai see protsess Põhja-Ameerikas ja Prantsusmaal. Järgnenud tähtsad poliitilised muudatused toimusid üle kogu Euroopa, sealhulgas rahutused pärast Napoleoni sõdu, Euroopa kaardi ümberjoonistamine teise Pariisi rahuga, rahvusluse uue mõiste esilekerkimine ja sõjajõudude reorganiseerimine. Varauusaja lõppu seostatakse tavaliselt ka tööstusliku pöördega, mis algas Suurbritannias 18. sajandi keskpaigas.
Vaata ka
Novi vijek העת החדשה Tan modèn Новое время 近代史
Hồ dünastia kindlus
Hồ dünastia kindlus (vietnami keeles Thành nhà Hồ) on kindlus Vietnamis Thanh Hóai provintsis, 150 kilomeetrit Hanoist lõuna pool.
Kindlus ehitati. aastal, et kaitsta Dai Vieti Hiina Mingi dünastia rünnakute eest. Ta sai nime Hồ dünastia järgi, mis valitses 1400–1407.
Kindlus on ristkülikukujuline. Tema lõuna-põhjasuunaline külg on 870,5 m ja ida-läänesuunaline külg 883,5 m pikk. Igal küljel on üks värav: lõunaküljel esivärav, põhjaküljel tagavärav, idaküljel vasak värav ja lääneküljel parem värav. Eesvärav on 9,5 m kõrge ja 15,17 m lai. Kindluse müürid on laotud kiviplokkidest. Iga kiviplokk on keskmiselt 2 m pikk, 1 m lai ja 70 cm kõrge.
Kindlus oli Vietnami 14. sajandi lõpu ja 15. sajandi alguse pealinna keskus. Põhja-Vietnami üks poliitilisi, majanduslikke ja kultuurilisi keskusi oli see kuni 18. sajandini.
Kindluses on muu hulgas sisemine kaitsemüür ja altar, mille juures korraldati tseremooniaid Taeva Valitseja auks. Peale selle on avastatud, et kindluses maa all on säilinud rikkalik kultuurkiht, kust saab teavet selles kohas varem eksisteerinud losside, kloostrite, teede ja isegi külade kohta. Kindluses olevad maastikumaalid on hästi säilinud ja oma ajale iseloomulikud.
Aastast 27. juunist 2011 kuulub see UNESCO maailmapärandi nimistusse.
Santiago Tréllez
Santigo Tréllez Vivero (sündinud 17. jaanuaril 1990 Medellínis) on Colombia jalgpallur, kes mängib ründajana Brasiilia kõrgliiga klubis Sport Recife.
Stockholmi katoliku piiskopkond
pisi|Piiskopkonna vapp Stockholmi piiskopkond (ladina keeles Dioecesis Holmiensis; rootsi keeles Stockholms katolska stift) on katoliku piiskopkond Rootsis.
Santiago Tréllez
Enne Brasiiliasse suundumist mängis Tréllez Colombia, Mehhiko, Paraguay ja Argentina klubides.
Stockholmi katoliku piiskopkond
Piiskopkonda kuulub 44 kogudust ja 121 274 usklikku (2018). Püha Eriku katedraal ehitati 1893. aastal.
Santiago Tréllez
2017. aasta juulis liitus ta Brasiilia kõrgliiga klubiga Vitória. Debüüdi Brasiilia kõrgliigas tegi ta 19. juulil kodumängus Grêmio vastu. Esimese värava lõi ta kõrgliigas 2. augustil kodumängus Ponte Preta vastu. Ta kujunes Vitória jaoks hooaja teises pooles väga oluliseks mängijaks, kui lõi kokku kümme väravat ja aitas Vitórial kõrgliigasse püsima jääda. 19. augustil alistas Vitória võõrsil väljakul tema väravast Corinthianse, lõpetades klubi 34 mängu järjest kestnud kaotuseta seeria. Lisaks alistati tema väravate toel ka Atlético Mineiro ja Palmeiras.
Stockholmi katoliku piiskopkond
Rootsi apostellik prefektuur asutati 1781., vikariaat 1783. aastal ja praegune Stockholmi piiskopkond 1953. aastal. Tema piiridesse kuulub kogu Rootsi maa-ala, ta allub otse paavstile ja on ainus Rootsi katoliku piiskopkond.
Santiago Tréllez
2018. aasta jaanuaris liitus ta São Pauloga. São Paulo särgis lõi ta kõrgliigas esimese värava 13. mail võõrsilmängus Bahia vastu. 2019. aastal suundus ta laenule Internacionali. 2021. aastal liitus ta laenulepingu alusel Sport Recifega.
Ta on Colombia endise koondislase John Jairo Tréllezi poeg.
Atlas (skulptuur)
pisi|[[Atlas (mütoloogia)|Atlast kujutav skulptuur Rockefeller Centeri ees]] "Atlas" on New Yorgis Rockefeller Centeri juures asuv pronksskulptuur, mis kujutab Vana-Kreeka titaani Atlast, kes hoiab taevavõlvi oma õlgadel. Selle lõi skulptor Lee Lawrie koos Rene Paul Chambellani abiga ja see paigaldati 1937. aastal.
See asub üle Viienda avenüü täpselt Püha Patricku katedraali vastas.
Ukraina Riiklik Piirivalveteenistus
Ukraina Riiklik Piirivalveteenistus (ukraina keeles Державна прикордонна служба України) on Ukraina õiguskaitseorgan, mille ülesanne on valvata riigipiiri.
Ajalugu
Ukraina piirivalve osales 2023. aasta alguses lahingutegevuses Vene vägede vastu.
Organisatsioon
Piirivalveteenistus moodustati praegusel kujul 31. juulil 2003 pärast varasema piirivalveorganistasiooni ümberkorraldamist. Teenistuse juht on otsealluv Ukraina presidendile.
Assaku viadukt
Esimese 1989. aastal ehitatud viadukti pikkus oli 40 meetrit. Sõidutee laius sillal oli 22 meetrit.
Uue 2016. aastal ehitatud viadukti pikkus on 25,6 meetrit ja laius on 31 meetrit.
Viaduktist 50 m läänes asub Assaku Nõiakivi.
Keren Hayesod
Keren Hayesod – United Israel Appeal (קרן היסוד, Sihtasutuse Fond) on Iisraeli ametlik rahakogumisorganisatsioon, millel on filiaalid 45 riigis. Ta on üks neljast ametlikust Iisraeli rahvuslikust institutsioonist.
Ajalugu
Keren Hayesod loodi ülemaailmsel sionistlikul kongressil Londonis 7.–24. juulil 1920, et pakkuda sionistlikule liikumisele majanduslikke ressursse, mis olid vajalikud juutide kodumaa rajamiseks Palestiinasse. Organisatsioon asutas rahakogumisorganisatsioone üle maailma. Juudikogukondi kutsuti üles maksma nn rahvuslikku maksu (mas leumi), et finantseerida juutide ümberasumist Palestiinasse. Varasemad juhid olid Chaim Weizmann, Albert Einstein ja Ze'ev Jabotinsky.
1920ndatel alustas Keren Hayesod juutide rahvuslikke institutsioonide rajamisest Palestiinas. Majanduslikult aidati üles ehitada Jeruusalemma heebrea ülikool (1925), juutide rahvuslik pank Bank Hapoalim (1921) jne. 1926. aastal koliti peakorteri Londonist Jeruusalemma. Juudi Agentuuri asutamisega 1929. aastal sai Keren Hayesod selle finantseerijaks, jätkates samal ajal oma laiaulatuslikku tegevust. Pärast Hitleri võimuletulekut 1933. aastal aitas Keren Hayesod arendada Haifa lahe äärelinna, et pakkuda eluaset natside eest põgenevatele Saksa juutidele. Sel eesmärgil asutati 1934. aastal ehitusfirma Rasco. 1936. aastal toetas Keren Hayesod Iisraeli Filharmooniaorkestri loomist, et pakkuda tööd pagulasmuusikutele. Kogu juudimaailma annetuste toel rajas Keren Hayesod aastaks 1935 Palestiinasse üle saja juudi küla (1919. aastal oli neid 50, 1935. aastal 175), kus elas 70 000 juudi asunikku (1919. aastal oli neid 13 000).
Teise maailmasõja ajal ja pärast seda käivitati erinevaid hädaolukorra kampaaniaid, mõnikord koostöös teiste organisatsioonidega. Rahalisi vahendeid kasutati liitlaste sõjategevuse abistamiseks ja endiste koonduslaagrivangide toimetamiseks Palestiinasse. Paljud Keren Hayesodi juhid mõrvati holokaustis.
1948. aasta märtsis korraldasid araabia terroristid rünnaku Keren Hayesodi peakorterile Jeruusalemmas, mille sisehoovis plahvatas autopomm. Hukkus 12 inimest, sealhulgas Keren Hayesodi peadirektor Leib Yaffe.
Pärast Iisraeli riigi loomist Keren Hayesod kahekordistas oma ehitustöid, aidates rajada kümneid linnaasulaid, nagu Sderot (1951) ja Eilat (1956), samuti rohkelt põllumajanduskooperatiive (kibbutz ja moshavim). 1956. aastal võttis Iisraeli parlament Knesset vastu Keren Hayesodi seaduse, mis legitimiseeris tema unikaalse rolli Iisraeli ametliku rahakogumisorganisatsioonina kõikjal maailmas.
Pärast 1967. aasta kuuepäevast sõda korraldas Keren Hayesod hädaabikampaania, mis tõi kokku 150 miljonit USA dollarit (umbes 1,3 miljardit dollarit 2022 vääringus). 1971-1974 saabus Iisraeli 185 000 juuti, pooled neist Nõukogude Liidust. Nende esmavajadused Iisraelis rahastas Keren Hayesod. Pärast 1973. aasta Yom Kippuri sõda korraldatud uus hädaabikampaania tõi kokku 300 miljoni USA dollarit (umbes 2 miljardit dollarit 2022 vääringus).
Keren Hayesod rahastas Etioopia juutide evakueerimisoperatsioone Mooses (1984, Iisraeli toodi lennukitega 5000 Etioopia juuti) ja Saalomon (1991, Iisraeli toodi lennukitega 14 000 Etioopia juuti). Kommunistliku süsteemi kollaps endises idablokis tõi endise Nõukogude Liidu aladelt Iisraeli üle miljoni juudi. 1990-1992 korraldas Keren Hayesod nende aitamiseks Exodus kampaania, mis tõi kokku üle poole miljardi USA dollari (üle miljardi dollari 2022 vääringus).
SMACS J0723.3–7327
SMACS J0723.3–7327, tihti ka lihtsalt SMACS 0723, on galaktikaparv Maast umbes 4 miljardi valgusaasta kaugusel Lendkala tähtkujus.
Glutatioon
pisi|Glutatioon Glutatioon (GSH) on oluline antioksüdant taimedes, loomades, seentes, bakterites ja arhedes. GSH neutraliseerib reaktiivseid hapnikuühendeid, mis kahjustavad tähtsaid rakulisi komponente. Reaktiivseteks ühenditeks võivad olla vabad hapniku radikaalid, peroksiidid, lipiidperoksiidid või raskmetallid.
SMACS J0723.3–7327
Galaktikaparv on vaadeldav lõunataevas ning seda on sageli pildistanud kosmoseteleskoobid. SMACS 0723 oli sihtmärgiks James Webbi kosmoseteleskoobile, kui see pildistas oma esimese süvavaate, jäädvustades astronoomilisi objekte, mis olid kuni 13,1 miljardit aastat vanad. Teistest kosmoseteleskoopidest on seda pildistanud Hubble'i, Plancki ja Chandra kosmoseteleskoobid.
Glutatioon
Glutatioon on tripeptiid, mis koosneb kolmest aminohappest: glutamaadist, tsüsteiinist ja glütsiinist. Glutamaat ja tsüsteiin on omavahel seotud gammapeptiidsidemega ning glütsiin on seotud tsüsteiiniga tavalise peptiidsideme kaudu.
Biosüntees
Glutatiooni on bakterite seast võimelised sünteesima tsüanobakterid ja proteobakterid. Glutatiooni ei sünteesi eukarüootidest näiteks liblikõielised, amööbide perekond Entamoeba ja protistide perekond Giardia. Halobakterid on arhedest ainukesed, kes sünteesivad glutatiooni.
Glutatiooni saab sünteesida sellistest kehaomastest aminohapetest nagu L-tsüsteiin, L-glutamiinhape ja glütsiin. Tsüsteiinis olev tioolrühm on glutatiooni reaktiivseks tsentriks ja prootoni doonoriks. Tsüsteiin on glutatiooni biosünteesi rajas piirav faktor, kuna see on looduses haruldane aminohape.
Rakud sünteesivad glutatiooni kahes adenosiintrifosfaadist sõltuvas etapis:
Loomne glutamaadi-tsüsteiini ligaas (GCL) on heterodimeerne ensüüm, mis koosneb katalüüsivast ja modulatoorsest alaühikust. Katalüüsiv osa on vajalik ja piisav GCL-i ensüümse aktiivsuse jaoks, aga modulaarne alaühik suurendab katalüüsi efektiivsust. Hiired, kellel pole ensüümi katalüüsivat osa, surevad enne sündi. Modulatoorse allüksuse puudumine ei avaldu fenotüübis märkimisväärselt, ilma selleta on hiire GSH tase madalam ja loom on mürkidele tundlikum.
Kuigi kõik keharakud on võimelised glutatiooni sünteesima, on glutatiooni sünteesis kõige olulisem maks. Hiired, kellel on GCL-i hulk maksas geneetiliselt vähendatud, surevad ühe kuu vanusena.
Taimne glutamaadi-tsüsteiini ligaas on redoks-tundlik homodimeerne ensüüm, mis on säilinud taimedel. Glutamaadi-tsüsteiini ligaas (GCL) ja glutatiooni süntetaas (GS) on taimedele hädavajalikud biosünteesi ensüümid, kuna nii CGL- kui GS-geennokauditud (ingl gene knockout) embrüod ja seemikud hukkuvad.
Funktsioonid
Glutatioon esineb nii redutseeritud kui ka oksüdeeritud kujul. Redutseeritud vormis on tsüsteiini tioolrühm võimeline loovutama prootoni ja elektroni ebastabiilsetele molekulidele, nagu näiteks reaktiivsetele hapnikuühenditele. Elektroni loovutades muutub glutatioon ise reaktiivseks, aga ühineb seejärel teise reaktiivse glutatiooniga, moodustades glutatiooni disulfiid (GSSG). Reaktsioon saab toimuda, kuna rakkudes on suur glutatiooni kontsentratsioon (maksas kuni 5 mM).
Glutatiooni saab GSSG-st taastekitada glutatiooni reduktaasi abil. GSSG muutmiseks GSH-ks on vaja NADPH-d, et tekiks uuesti kaks redutseerunud GSH molekuli, mis saavad olla antioksüdandid.
Tervetes rakkudes ja kudedes on 90% glutatioonist redutseeritud vormis ja umbes 10% disulfiidses vormis (GSSG). Suurenenud GSSG/GSH suhe viitab oksüdatiivsele stressile.
Glutatioonil on organismides palju funktsioone:
Harilikus sibulas
Välikatsetes pritsiti 33 päeva pärast sibulavõrsete istutamist hariliku sibula kultivari 'Giza 6' rohelisi lehti erinevas kanguses glutatiooni lahusega. Saadud tulemused näitavad, et glutatioon ja teised bioregulaatorid kiirendavad sibula kasvu märkimisväärselt.
Vähkkasvajas
Vähkkasvajate puhul on glutatioonil nii inhibeeriv kui kasvajat edendav roll. Arvatakse, et glutatioonil on tähtis roll kartsinogeenide detoksifikatsioonil. Kui kasvaja on välja kujunenud, siis võib glutatiooni kõrgenenud tase vähirakkudes kaitsta neid kemoteraapiaravimite eest.
Tsüstilises fibroosis
Tsüstiline fibroos ehk mukovistsidoos (viskoos-limatõbi) on teatud loomadel (sh inimestel) esinev autosomaalne retsessiivne haigus, mille puhul on kahjustatud peamiselt hingamis- ja/või seedesüsteemi epiteelirakud, nendega seotud geenid, retseptorid, rakutuuma transkriptsioonifaktorite metabolism ning selle kaudu organismi toimimine. Tsüstilist fibroosi põhjustab tsüstilise fibroosi transmembraanse regulaatori CFTR-geeni mutatsioon ja on näidatud, et see põhjustab ka kogu kehas väiksemat redutseeritud glutatiooni hulka. Uurimistööst, mille käigus manustasid patsiendid viie ja poole kuu jooksul sissehingatavat glutatiooni, selgus, et see aitas kaasa kopsude normaalsele tööle, kehakaalu normaliseerumisele ja vähendas kehas patogeensete bakterite hulka.
Kosmeetika
Glutatioon on antioksüdant, mis hoiab ära naha oksüdatiivseid kahjustusi. Lisaks paljudele bioloogilistele funktsioonidele on glutatiooni seostatud naha heledamaks muutmisega. See, et glutatioon teeb naha heledamaks, avastati kõrvaltoimena aine suurte koguste manustamisel. Glutatioon inhibeerib melaniini sünteesi sellega, et vähendab L-DOPA mõju türosinaasile. Uurimused on näidanud, et glutatioon inhibeerib nii melaniini tootmist kui ka aglutinatsiooni. On leitud, et glutatioon inhibeerib melaniini sünteesi türosinaasi vaseiooniga aktiivtsentris. Glutatiooni antioksüdantsed omadused kaitsevad nahka UV-kiirguse ja ka teiste keskkonnast või sisemistest stressoritest tulenevate vabade radikaalide eest, mis kahjustavad nahka ja tekitavad hüperpigmentatsiooni. Enamikul imetajatel esineb melaniin kehas eumelaniinina (pruunikas või must pigment) ja feomelaniinina (kollakas või punane pigment), mis võivad esineda ka koos või kopolümeerina. Suurenenud glutatiooni hulk võib pigmendirakus soodustada eumelaniini asemel feomelaniini tootmist. Uurimuse läbiviija Te-Sheng Chang leidis, et redutseeritud glutatiooni madal tase rakus on seotud eumelaniinse pigmentatsiooniga, aga kõrge tase feomelaniinse pigmentatsiooniga. Seetõttu arvatakse, et glutatiooni vähene hulk võib soodustada naha tumedamat pigmentatsiooni.
August Steinberg
Elukäik
August Steinberg lõpetas 1912. aastal Tallinnas Aleksander II 6-klassilise linnakooli. 1915. aasta juunist alates oli mobiliseerituna Vene sõjaväes. Lõpetas 3. Peterhofi lipnikekooli 15. veebruaril 1916. Teenis seejärel Üksiku merebrigaadi 3. polgus, olles 1916. aasta sügisest kuni 1917. aasta sügiseni polgu tranšeekomando ülem. Seejärel oli teenistuses Balti mere diviisi staabis. 24. detsembril 1917 lahkus mereväediviisist. Oma teenistuse jooksul Vene sõjaväes oli ta olnud rindel nii Riia all kui ka Doonau suudmealal. 27. veebruaril 1918 registreeris A.Steinberg end 1. Eesti Diviisi staabis, kus määrati inspektori jaoskonna ajutiseks adjutandiks. Saksa okupatsioonivõimud vabastati ta teenistusest 5. aprillil 1918 Eesti üksuste laialisaatmise tõttu.
10. novembril 1919 saadeti August Steinberg lennuväesalga ülema käsutusse ning mõni päev hiljem sai temast lendurõpilane Claude Scudamore Emery grupis. Alates 15. jaanuarist 1920 oli ta lennuväe ülema abi, pärast lennuväe ümberformeerimist lennurooduks rooduülema abi. 10. novembril 1920 vabastati rooduülema abi kohalt ja viidi üle merilennu rühma lenduriks, olles tegelikult sel ajal veel lenduriõpilane.
31. märtsil 1921 määrati August Steinberg lennuroodu ülemaks. Kinnitati sõjaväelenduri kutses 15. juulil 1921. Aastatel 1923–1924 osales väeosa ülemate informatsioonikursusel, mille lõpetamise järel loeti ta alalisväeohvitseriks. 15. märtsist 1924 formeeriti senine lennuvägi ümber lennuväerügemendiks ning August Steinberg määrati selle rügemendi ülemaks.
1929. aastal saadeti õppima Kõrgemasse Sõjakooli, lõpetas selle 2. aprillil 1932 hindele “väga hea”. Kuna 1. juulist 1930 oli lennuväe rügement likvideeritud, siis oli ta ajutiselt viidud üle kaitseministri käskudetäitjaks ohvitseriks. 1. aprillist 1934 sai ta kaitseväe staabi IV osakonna ülemaks ning kolm kuud hiljem 3. diviisi staabiülemaks. 13. jaanuaril 1936 vabastati ta sõjaväeteenistusest vanuse tõttu.
1936. aasta detsembris sai August Steinberg Estonia teatri talituse juhiks.
1941. aasta suvel sundmobiliseeriti Steinberg Punaarmeesse, ta hukkus Nõukogude vägede taganemisel Tallinnast mootorlaeval Sibir.
337 eKr
337. aasta eKr oli 337. aasta enne meie ajaarvamist, Vana-Rooma ajaarvamise järgi ab urbe condita CDXVII (417).
Külmkapp
pisi|Vaade külmkappi pisi|Kompressorkülmuti tööskeem: A − välisruum, I – soojusisolatsioon (tagasein), B – külmkamber; 1 – jahuti, 2 − drosselventiil, 3 − aurusti, 4 − kompressor Külmkapp ehk külmik on külmuti, mida kasutatakse toiduainete hoidmiseks ja säilitamiseks madalal temperatuuril.
Külmkappide alaliigid on kombineeritud külmikud ja sügavkülmikud. Kombineeritud külmikutes on väheldane sügavkülmkamber (jääkamber) külmkambri all või kohal.
Püsivalt madala temperatuuri hoidmiseks eemaldatakse (sügav)külmkambrist üleliigne soojus. Seda on võimalik teha mitmel põhimõttel, kuid olmekülmikutes on üldiselt kasutusel aurukompressoriga jahutusseadmed ehk aurukompressorkülmutid. Seda tüüpi seadmeid hakati tootma juba 1930. aastail.
Aurukompressorkülmuti tööpõhimõte
Külmkambri jahutamiseks kantakse sealt soojust välja niisuguse vedeliku abil, mis aurustub juba väga madalal temperatuuril. Seda ainet, mille vahendusel soojus üle kandub, nimetatakse külmutusagensiks ehk külmaaineks. Aurukompressorkülmutis aurustab külmaainena toimivat vedelikku soojus, mis tuleb külmkambri õhust, selle tulemusena temperatuur kambris langeb.
Külmaainena kasutatakse mõnikord isobutaani; see asendab alates 1994. aastast keskkonnaohtlikke külmaaineid, sealhulgas freooni. Isobutaan aurustub normaalrõhul (760 mm Hg) –11,7 ºC juures: Rõhu alandamisel, s.t alarõhu tekitamisel alaneb ühtlasi aurustumistemperatuur (näiteks 400 mm Hg korral umbes 30 miinuskraadini). Isobutaan on tuleohtlik, kuid selle kogus on külmikus väga väike – 15–70 g.
Igas kompressioonkülmutis on kompressor (kokku ehitatud elektriajamiga), jahuti (kondensaator), drosselventiil ja aurusti. Elektrimootoriga käitatav kompressor paneb külmaaine seadmes ringlema. Külmaaine saabub kompressorisse külmkambris paiknevast aurustist. Kompressor surub külmaaine auru kokku sedavõrd, et selle temperatuur tõuseb umbes +50 kraadini (kompressori käitamiseks antav elektrienergia muundub siin soojuseks). Kokkusurutud aur läbib jahuti (kondensaatori), milleks on mitmemeetrine siugtoru kapi tagaseinal, väljaspool külmkambrit. Jahutis külmaaine kondenseerub (muutub vedelikuks), andes seejuures ümbritsevasse ruumi ära külmkambrist eemaldatud ja kompressorist saadud soojuse ning torust väljub vedelik, mis on jahtunud 15–20 kraadi võrra. See vedelik surutakse läbi drosselventiili – pika peenikese toru. Drosselist külmkambri jämedamasse aurustitorusse väljumisel vedeliku rõhk järsult alaneb, mille tulemusena toimub osaline aurustumine. Lõplikult aurustub külmutusvedelik aurustis soojuse arvel, mis tuleb külmkambrist läbi aurusti soojusvahetuspinna.
Jääkambriga külmiku aurusti on kaheosaline, kusjuures suurem osa aurustipinnast paikneb sügavkülma poolel. pisi|Külmiku temperatuurirelee andur: 1 – lõõtsik, 2 – kapillaartoru pisi|1950. aastate külmkapp
Termoregulaator
Külmiku iseloomulik element on termoregulaator ehk temperatuurirelee (termostaat), mis hoiab temperatuuri külmikus etteantud piires. Termostaat koosneb aurusti lähedal asetsevast temperatuuritajurist, kapillaartorust, lõõtsikust ja reguleerimisnupuga lülitusseadisest, mis omakorda koosneb elektrikontaktidest ja temperatuuri seadelülist. Termostaat lülitab kompressori välja, kui külmiku sisetemperatuur on alanenud 0..7 kraadini (olenevalt regulaatori asendist ja kapi tüübist). Sügavkülmiku kompressor lülitatakse välja 16...20 miinuskraadi juures.
Kombineeritud külmikul võib olla kummagi kambri jaoks eraldi kompressor ja termoregulaator. Niisugune kahe regulaatoriga külmkapp on eriti kohane paigutamiseks köetavasse ruumi, kus ainuüksi külmkambri termostaat ei suuda sügavkülmaosa temperatuuri küllalt madalal hoida. Termostaat võib lülitada ka väikest ventilaatorit, mis aurusti juurest külma õhku puhudes tagab ühtlase temperatuuri kogu kambri mahus.
Elektrooniline juhtimissüsteem reguleerib jahutust ja külmutust kapi eri osades temperatuuriandurite abil. Sulatamist mittevajavas (No-Frost, Frost-Free) jääkambrist eemaldub niiskus koos ventilaatori abil ringlema pandud õhuga. Kallitel kappidel on moodulid, et lülitada kapp nutikodu süsteemi ja juhtida kapi režiime näiteks mobiiltelefoni teel.
Kliimaklassid
Külmikuid toodetakse kasutamiseks erisugustes keskkonnatingimustes, millele vastavalt jagunevad kapid mitmesse kliimaklassi. See klass määrab kindlaks ümbrustemperatuuride vahemiku, milles külmik võib kestvalt normaalselt töötada:
Kapi paigalduskoha valikul on kasulik meeles pidada, et kõrgema ümbrustemperatuuri korral tarbib külmkapp rohkem elektrit, sest kompressor lülitub sagedamini tööle.
pisi|Külmuti energiamärgis (näitab keskmist energiakulu aastas, külm- ja jääkambri mahutavust ja mürataset)
Energiaklassid
Kuna külmik on pidevalt elektrivõrku ühendatud, moodustab aastane elektrikulu üldisest kodutarbimusest keskmiselt 5–8%, sügavkülmikul isegi kuni 15%. Energiatarvet iseloomustavad energiaklassid (vt Energiamärgis).
Praegusajal toodetavad külmikud kuuluvad kõik A-klassi, mille sees eristatakse omakorda klasse tähisega A+, A++ ja A+++. Viimased on eriti energiasäästlikud (võivad tarbida aastas isegi alla 200 kWh).
Temperatuur külmiku kambrites
Nelja tärniga külmikutel on võimas külmuti, mis on suuteline toiduaineid sügavkülmutama võrdlemisi suures koguses ja nii kiiresti, et toiduainest ei jõua niiskust märkimisväärselt eralduda.
Kolme ja nelja tärniga külmikutel lülitub kompressor tegelikult sisse siis, kui jääkambri aurusti temperatuur on vahemikus −17 kuni −26 ºC, ning lülitub välja temperatuurivahemikus −24 kuni −36 ºC (olenevat külmiku mudelist).
Külmkambris hoiab termostaat temperatuuri 4–8 ºC. Toiduainete paigutamisel riiulitele on kasulik arvestada, et temperatuur on kambri ülaosas 1–2 kraadi kõrgem kui all, puuviljasahtli(te) kohal; viimastes on temperatuur 8 kraadi ringis.
Külmkambri keskmisel temperatuuril jäätunud kiht kambri tagaseinal parajasti sulab. Sulamisvesi valgub kambripõhja tagaääres oleva ava kaudu kompressoril paiknevasse lahtisesse anumasse ja aurab sealt ära.
Iemetēji
Iemetēji on küla (mazciems) Lätis Valmiera piirkonna Kauguri vallas. Küla asub valla edelaosas Riiast 116 kilomeetri kaugusel Koiva jõe vanajõe kaldal. Aastail 2009–2021 kuulus küla Beverīna piirkonda.
Asulas kasvav jalakas nimega Līči künnapuu ümbermõõduga 5,5 meetrit ja kõrgusega 25 meetrit on looduskaitse all. Küla ise jääb Gauja rahvusparki.
Michael Bunting
Michael Bunting (sündinud 17. septembril 1995 Ontario provintsis Scarborough's) on Kanada jäähokimängija, kes mängib NHL-i klubis Toronto Maple Leafs ründajana vasakäärel.
2014. aastal valis Arizona Coyotes ta NHL-i draft'is 117. valikuna.
Hooajal 2015–16 mängis ta American Hockey League'i klubis Springfield Falcons. Seejärel asus ta mängima Arizona Coyotesi tütarklubis Tucson Roadrunners.
2021. aasta juulis sõlmis ta kaheaastase lepingu Maple Leafsiga.
2021. aastal tuli Bunting Kanada jäähokikoondise koosseisus maailmameistriks.
Jasło
Jasłot on ürikutes esmamainitud juba 12. sajandil, linnaõigused sai 1365. aastal.
Jasło on oluline raudteesõlm.
Jasło on kütusetööstuse (nafta rafineerimistehas) ja keemiatööstuse keskus. Linnas asub ka klaasivabrik.
1772. aastal läks Jasło esimese Poola jagamise tulemusel Habsburgide Austria keisririigi võimu alla.
Nafta puurimine
Nafta ja gaasi puurimine on puurimine aluspõhja toornafta või gaasi otsimiseks. Avastuste korral puuritakse võimaliku nafta- või gaasivälja ulatuse määramiseks mitu puurauku. Pärast nafta- ja gaasivälja arendamise ja tootmise üle otsustamist puuritakse tootmiskaeve.
Nii nagu iga muu kaevetöö, hõlmab ka nafta kaevu puurimine kahte peamist toimingut: kivimimaterjali vastupanu ületamine, et selle osad eraldada tekkekohast, ja nende osade transportimine pinnale, et jätkata uue materjali eraldamist, et puurimine jätkuks ilma katkestusteta.
Nafta- ja maagaasitööstuses enam kui sajandi jooksul kasutatud tehnikat nimetatakse keerdpuurimiseks, kus torusüsteemi abil pööratav puur kaevab kivi.
Life in Estonia
Life in Estonia on Eestis ilmuv ingliskeelne ajakiri, mis tutvustab Eestit.
Ajakiri ilmub neli korda aastas. Ajakiri asutati aastal 2002. Seda annab välja kirjastus Positive Projects. Aastal 2003 ilmus ka ajakirja venekeelne versioon.
Ajakirja toimetaja on Reet Grosberg, varem toimetas seda Evelin Ilves.